Държавен вестник, бр. 89, 2024 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  89
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ, ОБЩИНИ
И СЪДИЛИЩА
КОМИСИЯ ЗА ЗАЩИТА
НА ПОТРЕБИТЕЛИТЕ КЪМ 
МИНИСТЕРСТВОТО НА 
ИКОНОМИКАТА
И ИНДУСТРИЯТА
ЗАПОВЕД № 2408
от 29 август 2024 г.
На основание чл. 8, ал. 1 и ал. 2, т. 9 от 
Устройствения правилник на Комисията за 
защита на потребителите към министъра 
на икономиката и индустрията и на нейната 
администрация, решение на комисията по 
т. 10 съгласно протокол № 24 от 21.08.2024 г., 
чл. 92, ал. 1, 2 и 5 във връзка с чл. 87 от За­
кона за защита на потребителите, Наредбата 
за условията и реда за изтегляне от пазара, 
изземване от потребителите и унищожаване 
на опасни стоки и за реда за обезщетяване 
на потребителите в случаите на изземване на 
опасни стоки във връзка с чл. 99 от Закона 
за защита на потребителите нареждам:
1. Забранявам вноса, износа, възмездното 
или безвъзмездното пускане на пазара на 
обиколник за детска кошара и олекотена 
завивка, търговска марка Funna baby, в това 
число и като част от комплект за бебешка 
кошара, търговска марка Funna baby, като 
стоки, опасни за здравето и безопасността 
на потребителите.
2. Вносителите и дистрибуторите да орга­
низират незабавното и ефективно изтегляне 
от пазара и изземването от потребителите 
на описаните в заповедта стоки по реда, ус­
ловията и в сроковете, визирани в Наредбата 
за условията и реда за изтегляне от пазара, 
изземване от потребителите и унищожаване 
на опасни стоки и за реда за обезщетяване 
на потребителите в случаите на изземване 
на опасни стоки, и да отправят предупрежде­
ния към потребителите за рисковете, които 
стоките съдържат.
Мотиви:
Съгласно представени изпитвателни про­
токоли стоките не съответстват на норматив­
но установените изисквания за безопасност, 
а именно:
– П р о т о ко л № 1 339 21 2 39 918 9 31 о т 
4.07.2024 г., обиколник за бебешка кошара 
не съответства на изискванията на стандарт 
БДС EN 16780:2018 по следните показатели – 
т. 4.1.4.1, т. 4.1.4.2, т. 4.1.4.3 „Характеристики 
на дизайна. Плъзгащи се закопчалки/ципо­
ве“ – ципът не е поставен от външната страна 
на обиколника; ципът няма горен и/или долен 
стопер; ципът не отговаря на изискванията 
на EN 16732:2015 и т. 4.1.6.3 „Характеристики 
на дизайна. Конци (включително шевовете 
на обиколниците)“ – при прилагане на сила 
от 70 N шевът се къса и се образува отвор, 
в който сонда 12 mm влиза свободно;
– П р о т о ко л № 1 339 31 2 39 818 9 55 о т 
16.07.2024 г., юрганче за бебешка кошара не 
съответства на изискванията на стандарт БДС 
EN 16779-1:2018 по следните показатели – 
т. 4.1.3.3 „Конструктивни характеристики. 
Нишки (вкл. шевове на олекотени завивки 
за детски кошари)“ – гъстина на бодовете 
4 бр./3 см; при прилагане на сила от 70 N 
шевът се къса и се образува отвор, в който 
сонда 12 mm влиза свободно; т. 4.6.1.1 „Хи­
гиенни опасности“ – на етикета не е посо­
чено да не се ползва химическо чистене; 
т. 5.1 „Информация за потребителя. Общи 
изисквания“ – олекотената завивка няма 
изискваната информация; т. 5.2 „Информация 
за потребителя. Маркировка“ – олекотената 
завивка няма изискваната маркировка по 
т. a, b, c, d, e, и т. 5.4 „Информация за потре­
бителя. Инструкция за употреба“ – олекоте­
ната завивка няма инструкция за употреба.
Предвид установените несъответствия сто­
ките съдържат сериозен риск от нараняване 
на потребителите.
На основание чл. 60, ал. 1 от Админи­
стративнопроцесуалния кодекс допускам 
предварително изпълнение на заповедта с 
цел да се защитят животът и здравето на 
потребителите и да не се допусне предла­
гането на стока на пазара в несъответствие 
с нормативно установените изисквания за 
безопасност, което несъответствие би могло 
да доведе до нараняване и представлява риск 
за здравето потребителите.
Разпореждането, с което се допуска 
предварителното изпълнение, може да се 
обжалва чрез КЗП пред съда в тридневен 
срок от съобщаването му, независимо дали 
настоящата заповед е оспорена.
Разходите по складиране, транспорт, 
изтегляне от пазара, изземването от по­
требителите и тяхното обезщетяване са за 
сметка на производителите, вносителите и 
дистрибуторите.
Заповедта може да се обжалва чрез пред­
седателя на Комисията за защита на потре­
бителите в 14-дневен срок от съобщаването 
є по реда на Административнопроцесуалния 
кодекс.
Председател:
М. Филипова
6617